บล.เออีซีได้ฤกษ์ทำธุรกิจส.ค.นี้
เชื่อมโยงเอเชียบล.ยูไนเต็ด ได้ฤกษ์เปิดทำการเดือน ส.ค.นี้ เปลี่ยนชื่อใหม่ &#8220;บล.เออีซี&#8221; รองรับธุรกิจเชื่อมโยงเอเชีย
6 มิ.ย. 2556

เชื่อมโยงเอเชียบล.ยูไนเต็ด ได้ฤกษ์เปิดทำการเดือน ส.ค.นี้ เปลี่ยนชื่อใหม่ “บล.เออีซี” รองรับธุรกิจเชื่อมโยงเอเชีย
นายกอบเกียรติ บุญธีรวร ประธานเจ้าหน้าที่บริหาร บริษัทหลักทรัพย์ ยูไนเต็ด (US) เปิดเผยว่า บริษัทพร้อมจะเปิดดำเนินธุรกิจภายใต้ใบอนุญาต 5 ใบ ภายในเดือน ส.ค.นี้ และได้เปลี่ยนชื่อใหม่เป็น “บล.เออีซี” (AECS) ที่มีความหมายกับธุรกิจของบริษัทที่จะรองรับการเปิดประชาคมเศรษฐกิจอาเซียน หรือเออีซี ในอีก 2 ปีข้างหน้า
นอกจากนี้ บริษัทได้แต่งตั้งคณะกรรมการครบถ้วนตามคุณสมบัติที่สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) กำหนด และวันที่ 6 มิ.ย. จะนำคณะกรรมการทั้งหมดเข้าพบนายสมพล เกียรติไพบูลย์ ประธานตลาดหลักทรัพย์แห่งประเทศไทย (ตลท.) 
“การเปลี่ยนชื่อเป็นเออีซี เพื่อรองรับธุรกิจของบริษัทที่จะขยายออกไปข้างนอกประเทศ ซึ่งขณะนี้ได้เริ่มแล้วจากการเป็นที่ปรึกษาบริษัทโบรกเกอร์สินค้าเกษตรให้กับประเทศจีน ในการหาผู้ร่วมทุนและแหล่งเงินทุนให้กับบริษัทจีน”
ปัจจุบัน บล.เออีซี ไม่มีห้องค้าหรือสาขา มีเพียงสำนักงานใหญ่ที่ย้ายมาอยู่ที่อาคารแอทธินีเท่านั้น ซึ่งจะดำเนินการภายหลังจากจัดตั้งทีมงานเรียบร้อยแล้ว